stanford-oval/wikipedia huggingface dataset:
Glee – דמויות
הדמויות הראשיות > חברי "כיוונים חדשים" המקוריים > טינה כהן צ'אנג

טינה כהן צ'אנג (ג'נה אושקוביץ) היא גותית ביישנית ממוצא אסייתי. טינה היא אחת מחברי המקהלה המקוריים. מתחילה לצאת עם ארטי בעונה הראשונה, אך הוא נפרד ממנה לאחר שגילה שזייפה את הגמגום שלה. לאחר כמה פרקים הם חוזרים להיות ביחד. בעונה השנייה עוזבת טינה את ארטי עבור מייק צ'אנג. בעונה השלישית היא מרגישה שאף אחד לא מתייחס אליה או לוקח אותה ברצינות, ולאחר שהיא נופלת למזרקה בקניון היא חווה חלום החלפת גופים, שבו היא הופכת לרייצ'ל ברי ולהפך. לאחר מכן היא עוזרת לרייצ'ל להשיג אודישן חוזר לניאד"ה. בין סוף העונה השלישית לתחילת העונה הרביעית טינה נפרדת ממייק בשל המרחק ביניהם, והיא מתאהבת בבליין לכמה פרקים בעונה זו. בעונה החמישית, היא זוכה בתואר מלכת הנשף וגם מועמדת למצטיינת המחזור יחד עם ארטי אך לא זוכה בתואר זה. בזמן שהיא ברשימת ההמתנה של אוניברסיטת בראון, היא בודקת עוד אוניברסיטאות לגיבוי. בליין, ארטי וסאם מנסים לשכנע אותה לבוא איתם לניו יורק אפילו שאין לה תוכניות לשם, ובהתחלה היא מסרבת אבל בסוף משתכנעת. בטקס הסיום היא מודיעה להם שהיא לא תוכל לבוא איתם לניו יורק כי היא התקבלה לאוניברסיטת בראון. לאחר שסיימה ללמוד במקינלי, היא עוברת ללמוד באוניברסיטת בראון. כחמש שנים לאחר מכן נחשף כי היא וארטי ביחד והיא מככבת בסרטים שהוא כותב.
הדמויות הראשיות > חברי "כיוונים חדשים" המקוריים > בריטני סוזן פירס

בריטני סוזן פירס (האת'ר מוריס) היא אחת מהחברות בלהקה, שהצטרפה יחד עם קווין וסנטנה. ידועה בבית הספר כטיפשה. סנטנה היא חברתה הטובה ביותר. בעונה הראשונה בריטני אומרת לכולם שהיא וסנטנה עשו סקס, מה שמעיד שהן "חברות עם הטבות". בעונה השנייה בפרק הדואטים רואים את סנטנה ובריטני מתנשקות על מיטתה של בריטני, והיא מציעה שישירו דואט ביחד. סנטנה אומרת לבריטני שהיא לא מתנשקת איתה כי היא מאוהבת בה, אלא כי פאק בכלא נוער. כנקמה בריטני מחליוה לשיר עם ארטי ומתחילה לצאת איתו, ולאחר מכן מתאהבת בו. לאחר מכן הוא נפרד ממנה כי סנטנה אמרה לו שבריטני משתמשת בו בשביל הקול שלו, אך הם חוזרים להיות ביחד לאחר מכן. כמה פרקים אחר כך הולי הולידיי חוזרת, ובריטני שואלת את סנטנה מה קורה ביניהן. סנטנה עונה שהיא לא אוהבת כשמדברים על זה, ובריטני אומרת לה שדווקא כדאי לדבר על הרגשות שלהן. הן שרות במקהלה שיר יחד עם הולי הולידיי, ובסיום הפרק סנטנה הולכת לבריטני ואומרת לה שאחרי שהן שרו את השיר היא הבינה שהיא מאוהבת בה, ובריטני עונה שגם היא אוהבת אותה, אבל היא לא רוצה לפגוע בארטי. סנטנה נפגעת, ובינה לבין בריטני יש מתיחות במשך זמן מה. כמה פרקים אחרי זה, ארטי קורא לבריטני טיפשה, דבר שפוגע בה מאוד כי הוא היה היחיד בבית הספר שלא קרא לה ככה. בעונה השלישית בריטני וסנטנה מתחילות לצאת, וסנטנה מצליחה לשכנע את בריטני לעזוב "כיוונים חדשים" ולעבור למקהלה החדשה שהוקמה במקינלי על ידי אביה של שוגר מוטה, "הטראבלטונס", שאותה מנהלת שלבי קורקורן (אמא של רייצ'ל), יחד עם מרסדס וסנטנה. בסופו של דבר, הטראבלטונס מפסידות בתחרות האזורית והבנות חוזרות ל"כיוונים חדשים". בתחילת העונה הרביעית היא וסנטנה נפרדות בשל המרחק ביניהן, והיא מתחילה לצאת עם סאם. לאחר שהשניים הסיקו מלוח השנה של המאיה שסוף העולם יגיע עוד כמה ימים, המאמנת ביסט מחתנת אותם. לאחר כצה פרקים, מתברר שבריטני קיבלה ציון גבוה מאוד במבחן הפסיכומטרי שלה, ואילו סאם קיבל ציון נמוך מאוד. בריטני מתגלה כגאונה מתמטית, ונאמר שיש לה את המוח המחונן ביותר מאז אלברט איינשטיין. בסוף העונה בריטני עוברת ללמוד ב־MIT, מה שגורם לה ללחץ, והיא מתחילה להתנהג כמו דיווה, וזורקת את סאם אחר כך. בעונה החמישית, לאחר שהבינה שמעולם לא סיימה ללמוד במקינלי ולא קיבלה תעודת בגרות, היא מסיימת ללמוד וחוזרת להיות עם סנטנה. הן טסות לחופשה באי לסבוס. היא חוזרת בפרק האחרון של העונה ויוצאת עם סנטנה ומרסדס לסיבוב הופעות. בתחילת העונה השישית היא וסנטנה שרות מאש אפ וילדי המקהלה החדשים, ולאחר מכן סנטנה מציעה לבריטני נישואין, ובריטני משיבה בחיוב, למרות התנגדותו החריפה של קורט. מתוארת על ידי סנטנה בתור "הדבר הטוב ביותר שקרה לה". מתחתנת עם סנטנה בחתונה משותפת עם קורט ובליין.
הדמויות הראשיות > חברי "כיוונים חדשים" המקוריים > מייק צ'אנג

מייק צ'אנג ג'וניור (הארי שום ג'וניור) - רקדן שאינו מצטיין באיכויותיו הקוליות. הצטרף למקהלה מקבוצת הפוטבול, וכשהיה צורך הוא אף בחר במקהלה על פני הפוטבול. כמו טינה הוא גם אסיאתי, והשניים הופכים לזוג בעונה השנייה במחנה אסייאתים. בעונה השלישית הוא לומד לשיר, ונבחן לתפקיד ריף במחזה "סיפור הפרברים" שהמקהלה מעלה. בעקבות רצונו לעסוק בריקוד כקריירה עתידית, הוא רב עם אביו שאומר לו שאם יחליט להמשיך בכך, הוא לא הבן שלו יותר. בתחרות האזורית, לאחר שכנועים רבים מצד טינה, אבא של מייק מגיע לצפות בהופעה, ומבין שזה מה שמייק אוהב לעשות. הוא מגיע למייק ואומר לו שיעזור לו לממן את לימודיו באוניברסיטה לריקוד. בסוף לימודיו בתיכון הולך ללמוד באוניברסיטת ג'ופרי לבלט. בעונה הרביעית ובעונה החמישית הוא חוזר לכמה פרקים, ובעונה השישית בחתונה של סנטנה ובריטני וקורט ובליין טינה מציעה לו להתחתן איתה, על אף שהם לא יוצאים. הוא אומר לה שגם הוא עדיין אוהב אותה, אבל הוא לא יתחתן איתה כי היא צריכה למצוא אדם שהיא באמת תרצה להתחתן איתו.
הדמויות הראשיות > חברי "כיוונים חדשים" החדשים > בליין אנדרסון

בליין אנדרסון (דארן כריס) הוא תלמיד מוכשר הומו בתיכון המקביל דלטון, לוקח חלק עיקרי במקהלה "וורבלרס", בה כולם לבושים במדים וחולקים דפוסי התנהגות זהים. בעונה השנייה קורט עובר לדלטון ואף מתחרה איתם בתחרות המקומית. קורט מתאהב בבלין והם יוצאים, אך קורט החליט לחזור למיקנלי והוא מפחד שלא יוכלו לשמור על קשר ולהמשיך להיות חברים כשהם בתיכונים אחרים, ולכן קורט משכנע את בליין להצטרף ל "כיוונים חדשים". בעונה השלישית בליין מצטרף למקינלי. קורט ובליין נפרדים בפרק הרביעי של העונה הרביעית כי בליין בגד בו עם מישהו שהכיר בפייסבוק. בהמשך העונה הוא מתאהב בסאם. בפרק הראשון בעונה החמישית בליין וקורט חוזרים להיות ביחד והוא מציע לקורט להתחתן איתו והוא מסכים. הוא זוכה בתואר מצטיין המחזור ולאחר שהוא מסיים ללמוד במקינלי, הוא עובר ללמוד בניאד"ה עם קורט ורייצ'ל. בהתחלה הוא גר בדירה של קורט, רייצ'ל וסנטנה (שהייתה בחופשה עם בריטני באותו זמן) אבל הוא מחליט לעבור לגור עם סאם ומרסדס וחוזר לגור עם קורט בפרק האחרון של העונה. בעונה השישית הוא נפרד מקורט פעם נוספת לאחר שקורט ביטל את האירוסין שלהם. הוא התחיל לצאת עם קארופסקי והוא משמש בתור המנהל של הוורבלרס בדלטון. הכריז על מלחמה בין הגלי קלאב של רייצ'ל וקורט ובין הוורבלרס כי הם גנבו לו תלמידה אף על פי שסיכמו במפורש שאסור לגנוב תלמידים אחד מן השני. התחתן עם קורט בחתונה משותפת עם בריטני וסנטנה והם יצאו לירח דבש אך חזרו בגלל השריפה בדלטון. לאחר שהוורבלרס עברו למקינלי הוא עוזר לקורט, רייצ'ל ומר שו להנחות אותם. כחמש שנים לאחר מכן הוא וקורט מצפים לתינוק ורייצ'ל משמשת כאמא הפונדקאית, בנוסף הוא מנהל קריירה מוזיקלית מצליחה.
הדמויות הראשיות > חברי "כיוונים חדשים" החדשים > סאם אוונס

סאם אוונס (קורד אוברסטריט) הוא תלמיד חתיך שמבקש להתערות במהרה ולהיות פופולרי. לשם כך מצטרף בתחילה אוונס לנבחרת הפוטבול ולאחר פציעתו עובר ללהקה. מרבה להתאמן ולשמור על גוף שרירי. בינו לבין דמותו של פין ישנה תחרות סמויה, בעקבות שיוצא עם קווין, וגם על תפקיד הקווטרבאק במשחקי הפוטבול. אוונס יוצא בתחילה עם קווין, אך לאחר שמגלה שהיא בוגדת בו עם פין, לאחר שפין ורייצ'ל נפרדו, יוצא עם סנטנה. בסוף העונה רואים כי בת זוגו היא מרסדס ג'ונס. בעונה השלישית בפרק 8 הוא חוזר לגלי קלאב לאחר שעבר עם משפחתו לקנטקי ועבד בתור חשפן כדי לעזור להוריו לשלם את שכר הדירה. בפרק 16 הוא ומרסדס חוזרים להיות ביחד. בעונה הרביעית הוא ובריטניה יוצאים והם עושים חתונה ״בכאילו״ ומשפחה ״בכאילו״ ולאחר שהיא עוברת ל-MIT הם נפרדים. בעונה החמישית, סאם מחליט לעבור לקריירת דוגמנות לאחר שלא הצליח למצוא אוניברסיטה שמתאימה לו. בסוף העונה הוא חוזר לליימה לאחר שעבודת הדוגמנות שלו נחלה הצלחה. יוצא עם רייצ'ל לתקופה קצרה בעונה השישית. חברם הטוב ביותר של בליין וטינה. מאמן הפוטבול המחליף של ביסט. לאחר הפיכתו של מיסטר שו למנהל בית הספר סאם הופך למנהל מקהלת כיוונים חדשים ועדיין מחזר אחרי מרסדס.
הדמויות הראשיות > חברי "כיוונים חדשים" החדשים > ג'ייק פאקרמן

ג'ייק פאקרמן (ג'ייקוב ארטיסט) הוא תלמיד חדש במקינלי ואחיו הקטן של פאק (מאותו האבא) אבל פאק לא ידע על קיומו. נבחן למקהלה אבל לא מתקבל בגלל התנהגותו הלא הולמת בבית הספר. לאחר שוויל הפגיש בינו לבין אחיו הגדול, פאק משכנע אותו להצטרף למקהלה. שובר הרבה לבבות בבית הספר. יוצא עם קיטי, אך הם נפרדים בפרק הרביעי והוא מתחיל לצאת עם מארלי בפרק השמיני. הם נפרדים בעונה החמישית כי הוא בגד בה עם ברי. בעונה השישית מסתבר שסו סילקה אותו, את מארלי, את ריידר ואת יוניק ממקינלי.
הדמויות הראשיות > חברי "כיוונים חדשים" החדשים > מארלי רוז

מארלי רוז (מליסה בנויסט) היא תלמידה חדשה במקינלי היי, והבת של אשת הקפיטריה החדשה, דבר שגורם לתלמידים רבים לצחוק עליה. התקבלה למקהלה כבר בפרק הראשון. היא מתאהבת בג'ייק, אבל הוא התחיל לצאת עם קיטי ולאחר שהם נפרדים היא מתחילה לצאת איתו. הם נפרדים בעונה החמישית כי היא מגלה שהוא בגד בה עם ברי. בעונה השישית מסתבר שסו סילקה אותה, את ג'ייק, את ריידר ואת יוניק ממקינלי.
הדמויות הראשיות > חברי "כיוונים חדשים" החדשים > ווייד/יוניק אדמס

ווייד/יוניק אדמס (אלכס נוול) - חבר מקהלה יריבה (אדרנלין קולי). יוניק היא טרנסג'נדרית - ובמקור קוראים לה ווייד. ווייד תמיד הרגיש כמו בת ובעידודם של קורט ומרסדס הופיע בבגדי נשים בהופעות. היא מצטרפת למקינלי בעונה הרביעית. בעונה השישית מסתבר שסו סילקה אותה, את מארלי, את ריידר ואת ג'ייק ממקינלי. חברתה הטובה ביותר של מארלי. מתאהבת בריידר ומתחזה לנערה בשם קייטי כדי להתחבר אליו. חוזרת בעונה השישית כדי לעזור לוויל ללמד את "אדרנלין קולי" על סובלנות.
הדמויות הראשיות > חברי "כיוונים חדשים" החדשים > ריידר לין

ריידר לין (בלייק ג'נר) הוא תלמיד חדש במקינלי היי, פין איתר אותו לאחר שראה אותו מתאמן פוטבול (כמחווה לגילוי של פין על ידי וויל שוסטר) ומשכנע אותו להצטרף למקהלה. הוא מתאהב במארלי לאחר שעבר אודישן לתפקיד "דני זוקו" בגריז ועקב כך ג'ייק מתמודד גם הוא, הם מתחרים על ליבה של מארלי. לאחר שג'ייק עזר לריידר לגלות שהוא דיסלקט, הם נעשים חברים. בפרק אחד בעונה הרביעית, מתברר שכשהיה קטן, הבייביסיטר שלו הטרידה אותו. הוא מתאהב בקאטפיש שלו - קייטי, שבסוף מתברר שהיא יוניק. חשב על לפרוש מן המקהלה בסוף העונה הרביעית אבל בעונה החמישית לא היה כל זכר לזה. בעונה השישית מסתבר שסו סילקה אותו, את ג'ייק, את מארלי ואת יוניק ממקינלי.
הדמויות הראשיות > חברי "כיוונים חדשים" החדשים > קיטי ווילד

קיטי ווילד (בקה טובין) היא תלמידה חדשה במקינלי היי, מעודדת שנואה על ידי רוב חברי המקהלה, היא מתחלה לצאת עם ג'ייק, אך הם נפרדים במהרה. בפרק אחד של העונה הרביעית היא מספרת לריידר שהיא נאנסה על ידי אחיה הגדול של חברה טובה שלה ומכיוון שלא האמינו לה היא עברה בית ספר. יצאה עם ארטי בעונה החמישית. בהמשך מתברר שהיא כועסת על ארטי כי הוא עזב אותה. מנהלת את המעודדות. היחידה מבין הדור החדש של העונה הרביעית שסו לא סילקה ממקינלי בתחילת העונה השישית וזאת מאחר כי סו ראתה את הפוטנציאל שבה.
הדמויות הראשיות > אחר > טרי שוסטר

טרי שוסטר (ג'ייסלין ג'ילסיג) היא אשתו של וויל שוסטר, הסובלת מבעיות פוריות. טרי מסתירה מבעלה את עובדת הריונה היריון מדומה ולשם כך נעזרת בתחבולות שונות ואף מגיעה להסכם על אימוץ תינוקה של קווין. לבסוף הזוג נפרד עקב גילויו של וויל.
הדמויות הראשיות > אחר > ברט האמל

ברט האמל (מייק אומאלי) הוא אביו של קורט, ומלווה אותו לכל אורך הסדרה. פועל רבות כדי לגרום לקורט להרגיש נוח עם היותו הומו, לראשונה כאשר אמר לקורט שהוא אוהב אותו על אף היותו הומו, לאחר שקורט חשף בפניו זאת. מגן על משפחתו מפני בוז ולעג, ופועל להענשת דייב לאחר שהלה איים להרוג את קורט אם יספר שנישק אותו. בתחילת העונה השנייה חוטף ברט התקף לב ועקב כך מאושפז בבית החולים, אך לאחר כמה פרקים משתחרר לביתו. בפרק 8 שבעונה השנייה הוא מתחתן עם קרול, אימו של פין הדסון. בעונה השלישית ברט רץ לקונגרס כנגד סו ומנצח אותה בבחירות. בעונה הרביעית חלה בסרטן הערמונית, אך החלים. בעונה החמישית הוא וקרול ליוו את חברי "כיוונים חדשים" לתחרות הלאומית. כשהגיעו, לקרול היה קשה לראות את חברי הלהקה בלי פין, שמת זמן קצר קודם, לכן עזבו, אך לבסוף חזרו ועודדו את הלהקה. הוא וקרול הופיעו בפרק האחרון בשיר הסיום.
הדמויות הראשיות > אחר > שלדון ביסט

שלדון (שאנון) ביסט (דוט מארי ג'ונס) לשעבר שאנון ביסט, הוא מאמן קבוצת הפוטבול בבית הספר, לאחר שלקן טנאקה הייתה התמוטטות עצבים. טרנסג'נדר ולשעבר אישה עוצמתית אבל רגישה מאוד. דמותה של סו עוינת את ביסט ומנסה להכשילו, אך ביסט מגן עליה כשמגלים מי היא באמת בעונה השישית. בינו לבין וויל יש קשר חברי הדוק, לאחר שגילה את רגישותו מפני יחסה של סו. בעונה השלישית ביסט מתחנן עם קוטר אך הקשר לא מחזיק מעמד מכיוון שקוטר הרביץ לו. בעונה השישית הוא מתחיל להיעדר מהאימונים שלו ומשאיר לסאם את רוב העבודה. כשסאם, ספנסר ועוד כמה תלמידים מביאים דאגה ופונים לסו, הוא משקר לסו שיש לו סרטן. לקראת סוף הפרק השלישי בעונה השישית הוא מתוודה בפני סו וסאם שאין לו סרטן ושהוא בעצם נעדר מהאימונים כדי להשלים את התהליכים הרפואיים שלו במטרה לשנות את מינו לבן. כשסאם וסו שואלים אותו ממתי הוא מרגיש ככה הוא עונה "מתמיד".
דמויות משנה > לורן זייסיס

לורן זייסיס (אשלי פינק) היא נשיאת מועדון הווידאו ומנהיגת נבחרת ההתאבקות של בית-הספר, בעונה השנייה פאק מצליח לשכנע אותה להצטרף למקהלה לאחר עזיבתו של קורט, ומתאהב בה. היא נוסעת עם הקבוצה לניו יורק בעונה השנייה, אך לא מגיעה למקהלה בשנה שאחרי. מופיעה בפרק "סיידי הוקינס" שבעונה הרביעית.
דמויות משנה > דייב קארופסקי

דייב קארופסקי (מקס אדלר) הוא שחקן פוטבול ש"נדבק" לקורט ומנסה לפגוע בו בכל דרך אפשרית. סיבת הפגיעות מתגלה בעונה השנייה, כאשר הוא מנשק את קורט. הוא מציק אף לחברי קבוצת הפוטבול שנמצאים במקהלה, וככה הוא מוצא את עצמו בבעיות עמוקות יותר ויותר, עד שהוא מושעה. לאחר זמן, מצטער על מה שעשה, ומקים יחד עם סנטנה את הצוות שמגן על ההומואים בבית הספר, בשביל שלא תספר לכולם שהוא הומו. בעונה השלישית הוא מציע לקורט לצאת איתו וכשההוא מסרב הוא כועס ועוזב את המקום. חבר של דייב רואה אותו עם קורט ומבין שהוא הומו ומגלה לכל בית הספר בו דייב לומד. דייב ניסה להתאבד בעקבות הבריונות. בתחילת העונה השישית הוא מתחיל לצאת עם בליין לאחר שהוא וקורט נפרדו שוב.
דמויות משנה > ג'סי סיינט ג'יימס

ג'סי סיינט ג'יימס (ג'ונתן גרוף) הוא הזמר הראשי של "אדרנלין קולי" המקהלה היריבה של המועדון. בעונה הראשונה ג'סי ורייצ'ל מתאהבים והופכים לזוג, אך לבסוף מחליט ג'סי להקריב את אהבתו בשביל זכייה בתחרות הארצית בפעם הרביעית. בעונה השנייה ג'סי חוזר ל-3 פרקים בהם הוא חוזר אל רייצ'ל, ולאחר שסיים את לימודיו התיכוניים, הוא בא לייעץ ל"כיוונים חדשים". חזר בעונה השישית כדי לשכנע את רייצ'ל לחזור לברודוויי ולשחק לצידו. היא אומרת שהיא מעדיפה לחזור לניאד"ה והם מתנשקים ומבטיחים להיפגש שוב בהמשך. בפרק האחרון של הסדרה הם מתגלים כנשואים.
דמויות משנה > שלבי קורקורן

שלבי קורקורן (אידינה מנזל) היא שלבי היא המנהלת של להקת "אדרנלין קולי", היא נחשבת לאחת הבמאיות הטובות באמריקה למקהלות בית ספריות. היא מבקשת מהסולן הראשי שלה, ג'סי סיינט ג'יימס, להתחבר לרייצ'ל ברי כדי שתוכל להעביר לה קלטת שלה שרה, כדי שרייצ'ל תבין שהיא האמא הביולוגית שלה, שכן רייצ'ל היא בת לשתי הורים הומוסקסואלים (שאף הופיעו בפרק בעונה השלישית) שפנו לאם פונדקאית. בסוף העונה שלבי מאמצת את בת', ביתם של קווין פאבריי ונוח פאקרמן, ועוברת לניו יורק. בעונה השנייה שלבי חוזרת עם בת' בפרק השני כדי לנהל מקהלה שנייה שנפתחת במק'נלי על ידי אל מוטה, אביה של שוגר מוטה. החזרה שלה מעוררת קשיים ובעיות אצל קווין ונואה בגלל בת'. קווין, שחייה השתנו והיא נמצאת במשבר, מנסה להחזיר אליה את בת', ופאק מנהל רומן עם שלבי. אחרי שקווין מגלה על הרומן של פאק ושלבי היא מאיימת לספר למהל בית הספר, פיגניס, על רומן כדי שיפטר את קורקורן, אך רייצ'ל משכנעת אותה שזה מעשה רע, על אף הרומן הלא חוקי, וקווין משתכנעת. לבסוף המקהלה של שלבי, "הטראבלטונס", מפסידה בתחרות האזורית ושלבי חוזרת לניו יורק.
דמויות משנה > סאנשיין קוראזון

סאנשיין קוראזון (צ'ריס פמפנגקו) היא דמות התלמידה החדשה והזרה בתיכון. היא מגיעה דרך תוכנית חילוף תלמידים מהפיליפינים. בתחילה היא מצטרפת ללהקה, אך בעקבות היחס העוין שקיבלה מרייצ'ל, מפני שרייצ'ל פחדה שהיא תקבל את הסולואים שלה, היא עוזבת ועוברת ללהקה המתחרה, 'אדרנלין קולי'. בסוף העונה, היא ורייצ'ל משלימות.
דמויות משנה > הולי הולידיי

הולי הולידיי (גווינת' פלטרו) היא מורה מחליפה במקינלי היי. יוצאת עם וויל לזמן קצר ואחר כך עוזבת למשרה אחרת. מחוברת לתלמידי המקהלה ומתנהגת כמוהם, מלמדת על חומר שהם אוהבים ועוד. היא חוזרת בפרקים 12 ו-13 של העונה החמישית וביחד עם אפריל רודס, היא מנסה למנוע את סיומה של המקהלה.
דמויות משנה > שוגר מוטה

שוגר מוטה (ונסה לנגיס) היא תלמידה חדשה בתיכון מקינלי היי שמגיעה ממשפחה עשירה ולוקה בתסמונת אספרגר. היא ניסתה להתקבל למקהלה בפרק הראשון של העונה השלישית, והייתה הבן אדם הראשון שאיי פעם ניסה להיבחן ולא התקבל, כיוון שלא ידעה לשיר בכלל. היא הצטרפה למקהלה המתחרה שאבא שלה הקים, אך בסופו של דבר כאשר הפסידו בתחרות האזורית היא הצטרפה למקהלה. יצאה עם רורי. חזרה להשתתף בחתונה של סנטנה ובריטני. מתוארת בידי השחקנית שלה ומעריצים רבים בתור "הבת העתידית של בריטנה (בריטני וסנטנה)".
דמויות משנה > שיין טינסלי

שיין טינסלי (למרכוס טינקר) הוא שחקן פוטבול אפרו-אמריקאי שהישר בפרק הראשון הופך להיות בן זוגה של מרסדס אך הם נפרדים במהלך העונה. מופיע למספר פרקים אחדים. מקבל מלגה לפוטבול במקום פין.
דמויות משנה > סבסטיאן סמיית'

סבסטיאן סמיית' (גרנט גאסטין) הוא תלמיד מקהלה הומו בתיכון מקביל. הוא מנסה למצוא חן בעיני בליין, אך בליין לא מסכים לעזוב את קורט לטובתו. הוא שופך על בליין ברד עם תערובת סלעי מלח שהיה בכלל מכוון לקורט, ופוגע לו בעין - מה שגרם לקרנית העין שלו להישרט ולשבת בבית למשך שבוע בערך. סבסטיאן נוהג בבריונות בדייב שרוצה לצאת מהארון ומרגיש אחראי לניסיון התאבדותו. בפרק של התחרות האזורית הוא מתנצל בפני כל חברי מועדון גליי ומקדיש את המופע לדייב. בעונה הרביעית הוא מוותר על תוארו בתור הקפטן של הוורבלרס לטובת האנטר אבל התפקיד חוזר אליו בעונה החמישית.
דמויות משנה > רורי פלנגן

רורי פלנגן (דימיאן מקגינטי) הוא תלמיד שהגיע מאירלנד במסגרת חילופי תלמידים. התאהב בבריטני ולאחר מכן בשוגר. הוא מצטרף למקהלה בגלל פין, שביקש ממנו להצטרף כיוון שהיו חסרים להם חברים. מופיע בעונה הרביעית בתור המלאך השומר של ארטי.
דמויות משנה > ג'ו (ג'וזף) הארט

ג'ו (ג'וזף) הארט (סמואל לארסן) הוא תלמיד חדש, בעל ראסטות (טוען שלכל ראסטה יש שם מהתנ"ך), עם פסוקים מהת"נך מקועקעים על גופו, ונוצרי אדוק. חבר במועדון "חיילי אלוהים". מצטרף למקהלה לאחר שהופיע במקינלי יחד עם "חיילי אלוהים" בתור הודעה מזמרת לכבוד הוולנטיין. פונה למנהל מקינלי בטענה שסנטנה ובריטני לא יכולות להתנשק בפומבי, סנטנה מגלה שהוא פנה למנהל ומנסה להפיל אותו בכך שהיא מבקשת מ-"חיילי אלוהים" לבצע שיר לבריטני, לבסוף הם מבצעים את השיר במסיבת הוולנטיין של שוגר. לאחר תאונת הדרכים של קווין, ג'ו וקווין מתחברים לאחר שהגיע לכל טיפולי הפיזיותרפיה שלה ועזר לה לשוב ללכת. קווין התאהבה בג'ו וכך גם ג'ו, אך בגלל אמונתו, הם מחליטים לא להפוך לזוג ולהמשיך הלאה כחברים. בעונה השישית הוא חוזר כדי להתוודות שסו גזרה לו את הראסטות.
דמויות משנה > הרמוני

הרמוני (לינדזי פירס) היא חברת מקהלה יריבה שהפסידו בתחרות המקומית. מוכשרת מאוד, ודומה לרייצ'ל.
דמויות משנה > קופר אנדרסון

קופר אנדרסון (מאט בומר) הוא אחיו הגדול של בליין. ידוע בנרקיסיסטיות שלו ובאהבתו למשחק.
דמויות משנה > קסנדרה ג'ולי

קסנדרה ג'ולי (קייט הדסון) היא המורה הקשוחה לריקוד של רייצ'ל. בהופעה הראשונה שלה בברודוויי צלצל הפלאפון של אחד מהצופים, היא עצרה את ההופעה ולא הסכימה להמשיך עד שהוא יעזוב. מאז היא הפכה לבדיחת אינטרנט, ולא קיבלה הזמנות שנייה להופיע. ניהלה רומן עם ברודי - חברה של רייצ'ל.
דמויות משנה > ברודי וסטון

ברודי וסטון (דין גייר) הוא תלמיד ב־NYADA שגדול מרייצ'ל בשנה, הוא מתאהב בה. בהמשך העונה מתברר שהוא בעצם ג'יגולו והוא בוגד ברייצ'ל עם נשים אחרות תמורת כסף. ניהל רומן עם קסנדרה ג'וליי.
דמויות משנה > איזבל רייט

איזבל רייט (שרה ג'סיקה פרקר) היא המנהלת של Vouge.com, המקום בו קורט עובד והיא משמשת לו בוסית. קורט הוא העוזר שלה, והוא עוזר לה למצוא רעיונות עבור האתר של ווג.
דמויות משנה > האנטר קלארינגטון

האנטר קלארינגטון (נולן ג'רארד פאנק) הוא הקפטן של הוורבלרס בעונה הרביעית. הוא היה בפנימייה צבאית לפני שהגיע לדלטון. מנסה להחזיר את בליין אבל לא מצליח ובהמשך העונה מתברר שבגללו הוורבלרס היו על סטרואידים ובגלל זה הם ניצחו.
דמויות משנה > דני

דני (דמי לובאטו) היא מלצרית לסבית בדיינר שבו עובדים רייצ'ל, קורט וסנטאנה במשך העונה החמישית. חברתה של סנטאנה עד פרק 13 (כנראה). נמצאת בלהקה של קורט.
דמויות משנה > אליוט "סטארצ'יילד" גילברט

אליוט "סטארצ'יילד" גילברט (אדם למברט) הוא רוקיסט. חבר בלהקה שקורט מקים. בהתחלה קורט והוא לא מסתדרים, אבל בהמשך הם מצליחים להסתדר. נמצא בלהקה של קורט.
דמויות משנה > ג'ון דולוויי

ג'ון דולוויי (שירלי מקליין) היא סוציאליסטית ניו יורקית עשירה. קורט נבחר להופיע מולה בניאד"ה, ומצרף את בליין למופע. היא בוחרת בבליין בליין ומעלה איתו מופע. בהתחלה היא מנסה לגרום לו להיפרד מקורט, אבל בסוף היא מבינה שזאת אהבה אמיתית, ונהנית משניהם.
דמויות משנה > ברי

ברי (ארין ווסטברוק) היא מעודדת. גרמה לג'ייק להיפרד ממארלי וכשטינה זכתה במלכת הנשף היא גרמה לזה שיפול עליה דלי של ברד וכולם צחקו עליה. סו מטילה עליה את המשימה להשפיל את המקהלה כשהם מנצחים בתחרות הלאומית, אבל היא לא מופיעה מהפרק השמיני של העונה.
דמויות משנה > ז'אן בפטיסט

ז'אן בפטיסט (סקיילר אסטין) הוא המנהיג של "פיצוץ גרון", להקה מתחרה מאינדיאנה. מסופר שהוא נולד בקוויבק להורים אקרובטים והופיע בסירק דה סוליי לפני שעבר לפורט ויין. מכונה על ידי בליין בתור "בריון עם קוד מוסרי".
דמויות משנה > רופרט קאמפיון

רופרט קאמפיון (פיטר פצ'ינלי) הוא הבמאי של ההפקה של "מצחיקונת" שבה משתתפת רייצ'ל. לא רצה לקבל אותה בהתחלה בשל חוסר ניסיון אבל בסוף קיבל אותה. היה מופתע מזה שרייצ'ל וסנטנה הגיעו מאותו בית ספר ולא היה אכפת לו מהריב שלהן אלא רק מהפופולריות של ההצגה. איים על רייצ'ל כשרצתה להיבחן לתפקיד בטלוויזיה ושיקרה לו.
דמויות משנה > ספנסר פורטר

ספנסר פורטר (מרשל ויליאמס) הוא שחקן פוטבול הומו במקינלי שסו מנסה לגייס כדי לעזור לה להרוס את המקהלה מחדש אך מצטרף אליה לבסוף בעקבות שכנוע מסאם. ניסה לעזור לרודריק להוריד במשקל. יוצא עם אליאסטר - חברו הטוב ביותר של רודריק.
דמויות משנה > מייסון מקארת'י

מייסון מקארת'י (בילי לואיס ג'וניור) הוא מעודד ואחיה התאום של מדיסון. התאהב בג'יין.
דמויות משנה > מדיסון מקארת'י

מדיסון מקארת'י (לורה דרייפוס) היא מעודדת ואחותו התאומה של מייסון.
דמויות משנה > רודריק מיקס

רודריק (נוח גות'רי) הוא תלמיד שעבר משיקגו ללימה. מתבודד. אוהב לשמוע מוזיקה וכמעט אף פעם לא מוריד את האוזניות שלו, עד שהצטרף למקהלה. ספנסר עוזר לו להוריד במשקל. חברו הטוב ביותר של ספנסר.
דמויות משנה > ג'יין הייוורד

ג'יין הייוורד (סמנתה מארי וייר) היא תלמידה שלמדה בדלטון בתור התלמידה הבת היחידה שם ורצתה להתקבל לוורבלרס, אף על פי שזו מקהלה רק של בנים. בליין איים שהוא יתפטר מהעבודה שלו אם הם לא יקבלו אותה והיא עברה למקינלי והצטרפה למקהלת "כיוונים חדשים".
דמויות משנה > סקיילר

סקיילר (מייקו אוליבייר) הוא הוורבלר הראשי החדש. בתחילת העונה מביע התנגדות להצטרפותה של ג'יין לוורבלרס. מצטרף למקינלי ביחד עם כל הוורבלרס לאחר השריפה בדלטון. בפרק 5 סו אמרה שיש לו שם יומרני להחריד וקראה לו "טריסטן או כריספן או מונטגיו", אך בפרק 11 התגלה שמו האמיתי - סקיילר.
דמויות משנה > מיירון מוסקוביץ'

מיירון מוסקוביץ' (ג'יי ג'יי טוטה) נער מפונק בן 13 ואחיינו של המפקח בוב האריס שהמקהלה נשכרה לעשות לו בר-מצווה. הצטרף אל מקינלי שנתיים לפני שהיה אמור בזכות הדוד שלו והכסף הרב של משפחתו וכעת נמצא במקהלה. סו שונאת אותו.
דמויות משנה > אליאסטר

אליאסטר (פיניאס או'קונל) הוא נער מוזיקלי וחברו של ספנסר. רודריק היה המורה הפרטי שלו. הצטרף למקהלה.
תפקידים

| שם השחקן/נית | שם הדמות | מספר העונה> 1 | מספר העונה> 2 | מספר העונה> 3 | מספר העונה> 4 | מספר העונה> 5 | מספר העונה> 6 |
| --- | --- | --- | --- | --- | --- | --- | --- |
| כריס קולפר | קורט האמל | ראשי | ראשי | ראשי | ראשי | ראשי | ראשי |
| ג'יין לינץ' | סו סילבסטר | ראשי | ראשי | ראשי | ראשי | ראשי | ראשי |
| קווין מק'הייל | ארטי אברמס | ראשי | ראשי | ראשי | ראשי | ראשי | ראשי |
| ליאה מישל | רייצ'ל ברי | ראשי | ראשי | ראשי | ראשי | ראשי | ראשי |
| מת'יו מוריסון | וויל שוסטר | ראשי | ראשי | ראשי | ראשי | ראשי | ראשי |
| ג'נה אושקוביץ | טינה כהן-צ'אנג | ראשי | ראשי | ראשי | ראשי | ראשי | ראשי |
| אמבר ריילי | מרסדס ג'ונס | ראשי | ראשי | ראשי | ראשי | ראשי | ראשי |
| מארק סאלינג | נוח "פאק" פאקרמן | ראשי | ראשי | ראשי | ראשי | משנה | משנה |
| קורי מונטית' | פין הדסון | ראשי | ראשי | ראשי | ראשי | נפטר | נפטר |
| דיאנה אגרון | לוסי קווין פאבריי | ראשי | ראשי | ראשי | משנה | משנה | משנה |
| ג'יימה מייס | אמה פילסברי | ראשי | ראשי | ראשי | ראשי | משנה | משנה |
| ג'ייסלין ג'ילסיג | טרי שוסטר | ראשי | משנה | . | אורח |  | אורח |
| נאייה ריברה | סנטנה לופז | משנה | ראשי | ראשי | ראשי | ראשי | משנה |
| האת'ר מוריס | בריטני סוזן פירס | משנה | ראשי | ראשי | ראשי | משנה | משנה |
| מייק או'מאלי | ברט האמל | משנה | ראשי | משנה | משנה | משנה | משנה |
| הארי שום ג'וניור | מייק צ'אנג | משנה | משנה | ראשי | ראשי | משנה | משנה |
| דארן כריס | בליין אנדרסון |  | משנה | ראשי | ראשי | ראשי | ראשי |
| קורד אוברסטריט | סאם אוונס |  | משנה | משנה | ראשי | ראשי | ראשי |
| דוט מארי ג'ונס | שלדון ביסט |  | משנה | משנה | משנה | משנה | ראשי |
| אלכס נוול | וויד "יוניק" אדמס |  |  | משנה | ראשי | ראשי | משנה |
| בקה טובין | קיטי ווילד |  |  |  | ראשי | ראשי | ראשי |
| ג'ייקוב ארטיסט | ג'ייק פאקרמן |  |  |  | ראשי | ראשי | אורח |
| מליסה בנויסט | מארלי רוז |  |  |  | ראשי | ראשי | אורח |
| בלייק ג'נר | ריידר לין |  |  |  | ראשי | ראשי | אורח |

ליה מישל וקורי מונטית', המגלמים את רייצ'ל ברי ופין הדסון
אלכס נוול, בתפקיד יוניק
משטח אלגברי

במתמטיקה, ובמיוחד בגאומטריה אלגברית, משטח אלגברי (באנגלית: Algebraic Surface) הוא יריעה אלגברית מממד 2. במקרה שהיריעה חסרת נקודות סינגולריות, והשדה שהמשטח המוגדר מעליו הוא שדה המספרים המרוכבים מקבלים יריעה מרוכבת מממד 2, או יריעה חלקה מממד 4 מעל שדה המספרים הממשיים.